Jay Bouwmeester

Jason «Jay» Bouwmeester (født 27. september 1983 i Edmonton, Alberta) er en canadisk ishockeyspiller som spiller for Calgary Flames. Han har tidligere spilt for Florida Panthers i NHL. Etter 2008/09-sesongen sikret Calgary seg rettigheten til å forhandle frem en kontrakt med Bouwmeester før Free Agent-vinduet åpnet. I retur fikk Florida Panthers rettighetene til Jordan Leopold og et tredjerunde-valg samme år. Bouwmeester signerte en fem-årsavtale med Flames verdt 33 millioner US dollars 30. juni 2009.

Bouwmeester ble draftet som nummer tre i NHL Entry Draft i 2002. Han spilte for Panthers senere det året. Bouwmeester spilte for Team Canada i VM i ishockey 2003 i Finland, og var med på å vinne gullmedalje. Han var også med på Team Canada som i VM i ishockey 2004 vant gullmedalje igjen. I september 2004 spilte Bouwmeester for Team Canada i da de vant World Cup.

8. februar 2006 annonserte Hockey Canada at Bouwmeester skulle spille i OL 2006 for Team Canada som erstatning for skadede Scott Niedermayer. Bouwmeester spilte sin første NHL All-Star-kamp i 2006/07-sesongen. Han var med på Canadas lag som ble olympisk mester under Vinter-OL 2014 i Sotsji.

Referanser

Eksterne lenker 
 

Canadiske ishockeyspillere
Olympiske mestere for Canada
Ishockeyspillere for Calgary Flames
Ishockeyspillere for Florida Panthers
Medaljevinnere under Vinter-OL 2014
Deltakere for Canada under Vinter-OL 2014
Ishockeyspillere under Vinter-OL 2014
Personer fra Edmonton
Fødsler i 1983
Olympiske medaljevinnere i ishockey